ועדת העבודה, הרווחה והבריאות, כנסת 18, פרוטוקול מספר 94, 2009-07-28 12:00

חיים כץ: צהריים טובים.

חיים כץ: ז' באב התשס"ט, 28 ביולי 2009.

חיים כץ: אני מתכבד לפתוח את ישיבת ועדת העבודה, הרווחה והבריאות.

חיים כץ: הנושא הוא תקנות משפחות חיילים וכן הלאה וכן הלאה.

חיים כץ: הדיון הראשון שאני קיימתי כשנכנסתי לוועדה זה היה בעדכון התקנות.

חיים כץ: אז עדכנו את התקנות בשנה איחור ודיברנו על זה שאנחנו נביא את העדכון של אוקטובר 2008 תוך חודש חודשיים, ואכן אנחנו היום באים לעדכן את תקנות אוקטובר 2008 והשאלה הנשאלת היום אם מיד אחרי הפגרה אנחנו מעדכנים כבר את אפריל 2009.

חיים כץ: מאחר והדוחות והנתונים כבר עברו ויש לכם את הנתונים אין שום סיבה שאנחנו באוקטובר 2009 לא נעדכן את אפריל 2009 שהמטרה תהיה לעדכן בשוטף.

חיים כץ: מאחר ואנחנו מבינים את ההצמדות שהגמלאות האלה מוצמדות הן לא מן ההצמדות המשופרות במדינת ישראל.

חיים כץ: אני מדבר על הרטרואקטיביות.

משה (מוץ) מטלון: לדעתי הם מפתיעים אותך היום.

משה (מוץ) מטלון: לדעתי הם מפתיעים.

משה (מוץ) מטלון: גם נותנים מקדמה וגם הם נתנו ריבית.

משה (מוץ) מטלון: אתה תראה, זו הערכה שלי.

חיים כץ: צמוד פלוס ריבית.

משה (מוץ) מטלון: זו ההערכה שלי.

משה (מוץ) מטלון: אבל אולי.

חיים כץ: המטרה שלנו פה בוועדה לא לרדוף אחרי העדכונים וההצמדות ולהגיע למצב שאנחנו מעדכנים בשוטף.

חיים כץ: אז אם אדוני החשב ממערכת הביטחון יודע להגיד לי בדיוק איפה אנחנו חיים ומה קורה אז אנחנו מאוד נודה לך.

איציק שבתאי: שלום.

איציק שבתאי: שמי איציק ואני מאגף תקציבים במשרד הביטחון.

איציק שבתאי: ראשית לגבי שאלתך לגבי עדכון אפריל 2009.

איציק שבתאי: לפני שאנחנו מעדכנים את אפריל 2009 אנחנו צריכים בכלל לבדוק שהמדד בכלל עלה.

איציק שבתאי: כי יכול מאוד להיות שהוא ירד.

איציק שבתאי: ואם הוא ירד, אין צורך לעדכן.

חיים כץ: לא.

חיים כץ: לא.

חיים כץ: בסדר.

חיים כץ: אנחנו נעדכן וגם אם הוא יורד אנחנו נעדכן אבל אנחנו לא מורידים.

איציק שבתאי: אם הוא יורד אנחנו לא מורידים מהתגמולים.

חיים כץ: בסדר אבל נעדכן.

חיים כץ: נעדכן.

חיים כץ: לא נוריד בתגמולים אבל נקבע שאנחנו עכשיו צמודים למדד זה וזה ונעשה את כל העבודה שלא נרוץ במדדים.

חיים כץ: אבל גם לא נראה לי שהמדד ירד.

חיים כץ: עד כמה שזה נראה על פניו, הייתי לוקח צ'אנס.

איציק שבתאי: זה שווה בדיקה.

איציק שבתאי: לפי הממצאים שיש לנו המדד כנראה ירד.

איציק שבתאי: אבל צריך לבדוק את זה.

איציק שבתאי: אם המדד ירד אז לא יהיה.

חיים כץ: אין לך נתונים?

חיים כץ: אנחנו עכשיו ביולי 2009.

איציק שבתאי: כי עדיין לא התפרסם מדד סופי.

איציק שבתאי: התפרסמה רק תחזית.

חיים כץ: מה זה תחזית?

חיים כץ: ספקולציות?

איציק שבתאי: תחזית.

חיים כץ: תחזית של מי?

איציק שבתאי: של הלמ"ס.

איציק שבתאי: התחזית מראה על ירידה.

איציק שבתאי: עכשיו אם המדד הסופי בסופו של דבר יהיה ירידה אז לא יהיה עדכון.

חיים כץ: לא יהיה עדכון בפועל.

חיים כץ: אבל יהיה צילום מצב.

חיים כץ: אנחנו כבר על אוקטובר.

משה (מוץ) מטלון: 2008 עוד לא עדכנו.

חיים כץ: בשביל זה אנחנו פה יושבים.

חיים כץ: זה הדיון של היום.

חיים כץ: אוקיי.

חיים כץ: אז אנחנו עכשיו חוזרים לאוקטובר 2008.

חיים כץ: אני מבין, עד כמה שנאמר לי, יכול להיות שאני טועה, שאפריל 2008 עדיין לא שולם.

ענבל פזית: שולם בתגמול חודש יולי.

חיים כץ: זה כולל הצמדה נכון?

חיים כץ: למה לא כולל הצמדה?

חיים כץ: אם בפעם האחרונה אמרתם שתשלומים אתם מצמידים למדד, בלי ריבית אבל אתם מצמידים.

איציק שבתאי: מה שקורה הוא למעשה התגמול הוא רטרואקטיבי.

חיים כץ: והרטרואקטיביות אמרתם שאתם מצמידים אותה למדד.

איציק שבתאי: אני לא חושב שאמרנו דבר כזה.

חיים כץ: יש פרוטוקול.

חיים כץ: נציגת האוצר כשאנחנו טענו למה לא מעדכנים ואז היא אמרה עד כמה שזיכרוני עדיין אמרה נציגת האוצר אנחנו משלמים רטרואקטיבית.

חיים כץ: היא אמרה אנחנו מצמידים את זה למדד.

חיים כץ: ואז שאלתי המדד פלוס איזו ריבית.

חיים כץ: נכון שזה היה מזמן לפני כמה חודשים אבל אם אני לא מערבב את זה עם דיון אחר אני חושב שכך זה היה.

משה (מוץ) מטלון: נכון.

משה (מוץ) מטלון: ואז אמרו לך ריבית לא משלמים.

חיים כץ: במקרה זה היית את, נכון.

ענבל פזית: לא זכור לי שאמרתי שזה מוצמד למדד.

ענבל פזית: ואם דבריי לא הובנו נכון.

ענבל פזית: לא ידוע לי על זה על צמוד למדד.

חיים כץ: זאת אומרת התשלומים הם לא צמודים ולא שום דבר ואתם משלמים רטרואקטיבית ואתם יודעים שבתשלום הרטרואקטיבי הזה אתם שוחקים את הגמלאות בשחיקה דרמטית.

חיים כץ: אם אתם משלמים רטרואקטיבית אז רק בחודש האחרון, כמה עלה המדד בחודש האחרון?

איציק שבתאי: 0.9.

חיים כץ: שחקתם את הגמלה ב-0.9.

איציק שבתאי: אדוני אנחנו עובדים על פי ההסכם מ-86 וזה ההסכם מ-86.

איציק שבתאי: זה מה שהוא אומר, זה לשונו.

משה (מוץ) מטלון: בוא נקרא לנכים ולמשפחות בנק מימון משרד הביטחון.

משה (מוץ) מטלון: בוא נשנה את המונחים בחוק.

חיים כץ: בוא תעדכן אותנו לפני שאנחנו ניכנס לעניינים האלה איפה אנחנו חיים ומה קורה עכשיו.

חיים כץ: אז הבנו שביולי משלמים בשכר יולי ששולם ב-9 לאוגוסט.

ענבל פזית: ב-31 ביולי.

חיים כץ: מה אתם משלמים?

ענבל פזית: 1.4% תוספת.

חיים כץ: עד מתי?

חיים כץ: לאיזה חודשים?

ענבל פזית: בתוקף רטרואקטיבי מאפריל 2008 עד היום.

חיים כץ: ומתי אתם מכניסים את אוקטובר 2008?

ענבל פזית: כשיאשרו לנו.

חיים כץ: כמה תרוויחו מזה?

חיים כץ: כמה האינסטניב שלכם לא לשלם למה זה לא צמוד ולא כלום.

חיים כץ: זאת אומרת הנכים והאלמנות וכולם מסבסדים את מערכת הביטחון?

חיים כץ: זו השאילתא שאני צריך לשאול את שר הביטחון אם הוא יודע שהתגמולים של כולם, של הנכים והאלמנות ושל כולם, התגמולים הכי גרועים במשק הישראלי, שיטת ההצמדה.

חיים כץ: ומערכת הביטחון מנצחת את האלמנות ואת הנכים ואת אלה שצריכים לקבל.

חיים כץ: זו המטרה שלנו?

חיים כץ: שאין הצמדה?

איציק שבתאי: למיטב ידיעתי ההצמדה שיש היא הצמדה הרבה יותר טובה מסקטורים אחרים.

איציק שבתאי: אתה יכול לבדוק את זה.

משה (מוץ) מטלון: אין הצמדה אז מה זה יותר טוב?

איציק שבתאי: לא.

איציק שבתאי: יש הצמדה.

איציק שבתאי: צריך לעשות אבחנה.

איציק שבתאי: יש הצמדה וההצמדה מלאה לשכר.

משה (מוץ) מטלון: האם מקובל עליך שאתה משלם רטרואקטיבית בלי לשלם לא ריבית, לא הצמדה,לא שום דבר.

משה (מוץ) מטלון: זה מקובל עליך?

משה (מוץ) מטלון: עכשיו כאזרח?

חיים כץ: שנה ושלושה חודשים.

חיים כץ: את מי אתה מנצח?

משה (מוץ) מטלון: כאזרח במדינת ישראל אני שואל אותך.

משה (מוץ) מטלון: לא כאגף תקציבים.

איציק שבתאי: חבר הכנסת מטלון.

איציק שבתאי: אנחנו פועלים על פי ההסכם.

משה (מוץ) מטלון: שואל אותך שאלה כאזרח.

משה (מוץ) מטלון: רוצה לשמוע את דעתך.

איציק שבתאי: אנחנו בוועדה הקודמת אמרנו ההסכם לא טוב.

איציק שבתאי: בואו נשנה אותו.

איציק שבתאי: יושבים פה הארגונים הנציגים.

איציק שבתאי: בואו נשנה את ההסכם.

איציק שבתאי: הוא לא טוב.

איציק שבתאי: הוא עושה המון צרות.

איציק שבתאי: הן טכנית והן ברמה המהותית.

איציק שבתאי: בואו נשנה את ההסכם.

איציק שבתאי: אנחנו כבולים.

חיים כץ: במי זה תלוי לשנות את ההסכם?

איציק שבתאי: במשא ומתן של המשרד מול הארגונים הנציגים.

איציק שבתאי: בואו ניכנס למשא ומתן.

משה (מוץ) מטלון: מה זה משנה הסכם, צריך לשלם בזמן.

איציק שבתאי: זה לא מאפשר לנו לשלם בזמן.

חיים כץ: למה אתם לא נכנסים איתם למשא ומתן?

משה (מוץ) מטלון: הצעתם לארגונים להיכנס איתם למשא ומתן?

איציק שבתאי: מספר פעמים.

איציק שבתאי: וגם בפרוטוקולים תבדקו בוועדה הקודמת אני אמרתי בפרוש אנחנו מעוניינים לשנות את ההסכם.

משה (מוץ) מטלון: בארגון הנכים יודעים על הצעה כזו לנהל משא ומתן?

מיכל רדנאי זאבי: שמי מיכל רדנאי.

מיכל רדנאי זאבי: אני יועצת משפטית של ארגון נכי צה"ל.

מיכל רדנאי זאבי: ההסכם מ-86 מתייחס לשיטת ההצמדה למדד הסקטור הציבורי והוסבר כאן בשעתו, לא זכור לי באיזה דיונים, זה היה בהרכב הזה, שהמדד הזה הוא לא כמו מדד המחירים לצרכן שביום נתון יש מדד סופי אלא לגבי החודש הרלוונטי.

חיים כץ: למה את לא שואלת מה ששאלו?

חיים כץ: סליחה רגע.

חיים כץ: אני לא רוצה להשחית את זמני.

חיים כץ: אני רוצה לעזור לנכים ולאלמנות ולעזור להם ולא בסיפורים.

חיים כץ: נשאלת השאלה למה אתם לא נכנסים למשא ומתן לשפר את המצב?

חיים כץ: יש פה נציג הארגונים.

חיים כץ: לא עורכת דין.

חיים כץ: מישהו מהארגונים.

חיים כץ: בבקשה.

נאווה שוהם: נאווה שוהם יושבת ראש ארגון אלמנות ויתומי צה"ל.

נאווה שוהם: מעולם לא היתה פניה רשמית אלינו לבוא לשבת לשנות את ההסכם.

נאווה שוהם: ההסכם אגב, ארגון אלמנות ויתומי צה"ל לא היה שותף לזה.

חיים כץ: עד כמה שזכור לי בישיבה האחרונה, בפרוטוקול, היתה הצעה כזאת.

נאווה שוהם: עם ארגון נכי צה"ל ואז הם השתיתו את ההסכם הזה גם עלינו.

חיים כץ: אבל הם קוראים להיכנס למשא ומתן לשפר את מצבכם.

חיים כץ: אנחנו לא רוצים להרע את מצבכם.

חיים כץ: במשא ומתן הזה יכול להיות רק מתן.

חיים כץ: אנחנו רוצים שתקבלו את מה שמגיע לכם ושתקבלו את זה בצורה יותר מסודרת ומעודכן יותר ומהר יותר.

חיים כץ: זה מה שהוועדה הזאת רוצה.

חיים כץ: הוועדה הזאת חלילה לא רוצה לפגוע בכם בקצה קצהו של משהו ולא לקחת מכם, כבר לקחו לכם מספיק.

חיים כץ: לא רוצים שייקחו לכם עוד.

חיים כץ: כן אדוני.

אבנר גולן: אני מארגון נכי צה"ל.

אבנר גולן: לגבי שיטת ההצמדה אנחנו בדקנו את זה עם אנשי המקצוע שלנו.

אבנר גולן: שיטת ההצמדה היא טובה לפי ההסכם רק יש איזושהי בעיה.

אבנר גולן: העיכוב של הצווים.

אבנר גולן: אנחנו ביקשנו שאגף השיקום יפעל לתיקון החוק.

חיים כץ: למה אתם לא נכנסים למשא ומתן?

אבנר גולן: נכנסנו.

אבנר גולן: היינו איתם בפגישות ודיונים.

אבנר גולן: קיבלנו חוות דעת מקצועית והעברנו להם גם את חוות הדעת שלנו.

אבנר גולן: שיטת ההצמדה היא טובה מאוד אלא מה הבעייתיות?

אבנר גולן: הבעייתיות בנושא הזה היא שיטת העדכון של הצווים.

אבנר גולן: הזמן הארוך שמתמשך עד שמעדכנים את הצווים ומעבירים את זה.

חיים כץ: אבל למה אתה לא נכנס למשא ומתן, סוגר את זה.

אבנר גולן: נכנסנו למשא ומתן.

חיים כץ: אבל הם רוצים כן לעזור אני רואה.

אבנר גולן: אגף השיקום מתמהמה עם שינוי החוק שהעדכון יהיה אוטמטי.

אבנר גולן: צריך לעשות שינוי לשנות את המנגנון.

אבנר גולן: שהמנגנון יהיה עדכון אוטמטי.

אבנר גולן: ולא צריך לא את משרד המשפטים ולא את משרד האוצר.

אבנר גולן: כל העיכובים האלה.

רחל לניאדו: רחל לניאדו מנכ"ל ארגון יד לבנים.

רחל לניאדו: אנחנו בארגון יד לבנים דיברנו והיינו אפילו בפגישה ונאמר לנו על ידי היועץ המשפטי של משרד הביטחון שיש כוונה לחסוך את כל התהליך הזה ולבצע עדכון אוטמטי פעם בשנה וזה בתהליך ויעדכנו אותנו ברגע שזה יקרה.

משה (מוץ) מטלון: איפה זה בתהליך?

משה (מוץ) מטלון: אתם יודעים?

רחל לניאדו: זה אצל היועץ המשפטי של משרד הביטחון.

רחל לניאדו: אבל בכל מקרה עדכנו את תגמולי אפריל 2008 ומאפריל 2008 עד אוקטובר עד לתאריך ב-31 שישלמו בפועל יש כמעט שלושה חודשים שעדיין אין הצמדה וריבית עד שהתהליך הזה בכל זאת יושלם.

משה (מוץ) מטלון: מה היכולת שלנו לחייב אותם לשלם את ההצמדה והריבית יושב ראש הוועדה?

חיים כץ: ליאת את רוצה שאני אקריא לך את הפרוטוקול?

ליאת ניקריטין: אתה מוזמן להקריא לי.

ליאת ניקריטין: אני אמרתי שאני לא עכשיו.

ליאת ניקריטין: ..

ליאת ניקריטין: אם נרשם אז נרשם.

ליאת ניקריטין: אולי לא הובנתי כהלכה.

ליאת ניקריטין: אני רוצה גם להוסיף ולומר שהמדד עצמו מטבעו העיכוב נובע- - -

חיים כץ: המדד הוא מצוין.

חיים כץ: כנראה שחוסר התקשורת בין הגופים צריך לגרום שאנחנו המחוקקים ואני אניח הצעת חוק יחד עם חברי משה (מוץ) מטלון שהעדכון יהיה אוטמטי.

חיים כץ: ואז יהיה אולי פחות צורך גם לבוא לוועדה ולא יהיה צורך במשא ומתן.

חיים כץ: יהיה עדכון אוטמטי ואנחנו נגביל את החודשים.

חיים כץ: זה יהיה עדכון של חודש או חודשיים מאז פרסום המדד יצטרכו לעדכן את זה.

חיים כץ: מביאים פה אנשים מכובדים ומשחיתים את זמנם בדברים שהם צריכים להיות טריוויאליים.

חיים כץ: הנה אני אומר לכם אני אגיש הצעת חוק.

חיים כץ: אני מקווה שחבר הכנסת משה (מוץ) מטלון יצטרף אליי בהצעת החוק הזאת.

משה (מוץ) מטלון: נשקול את זה בחיוב.

חיים כץ: נשקול בצורה אוהדת.

חיים כץ: ואנחנו ננסה למצות.

חיים כץ: ועד שנגיש הצעת חוק ונחוקק אז אנחנו חוזרים לעדכונים.

חיים כץ: כן.

חיים כץ: אני רוצה שהחשב ידבר.

חיים כץ: איך אנחנו מעדכנים?

חיים כץ: תגיד לי מתי, למה, מה, איך מעדכנים?

חיים כץ: את עיקרון ההצמדה אנחנו מבינים.

חיים כץ: מתי מתחילים לשלם?

חיים כץ: ב-31 ליולי מאשרים את אפריל 2008.

איציק שבתאי: ברגע שזה יאושר כאן ויפורסם ברשומות אנחנו נעדכן את זה באופן מיידי.

חיים כץ: זאת אומרת שאנחנו מאשרים את זה פה ושאנחנו נאשר תקנות היום?

איציק שבתאי: ויפורסם ברשומות וישולם באופן מיידי כן.

נאווה שוהם: יש לי שאלה.

נאווה שוהם: מי אחראי לפרסום ברשומות?

נאווה שוהם: סליחה על הבורות.

קריאה: משרד המשפטים אחראי על פרסום הרשומות.

נאווה שוהם: משום שבפעם הקודמת כשהועדה אישרה את העדכון של התגמול של אפריל 2008 הם טענו שבגלל שלא מפרסמים ברשומות אז אנחנו לא מקבלים את זה.

נאווה שוהם: אבל השאלה מי אחראי?

נאווה שוהם: כי זה יכול גם לקחת מספר חודשים.

קריאה: הפרסום ברשומות אמור לקחת זמן קצר יחסית.

קריאה: אם השר חותם על התקנות ועד הפרסום שלהן הן נשלחות מיד לפרסום אין שום סיבה שזה ייקח הרבה זמן.

קריאה: לפי הפרקטיקה שידועה לי.

חיים כץ: חבל שמשרד המשפטים לא הגיע לפה אבל זה מותנה בשני דברים.

חיים כץ: אחד בחתימת השר.

חיים כץ: אנחנו מקווים שהוא לא עסוק מדי ויחתום על התקנות.

חיים כץ: בחקיקה רגילה זה בין שבועיים לשלושה.

חיים כץ: שזה מתפרסם בתקנות בואי נגיד חודש.

משה (מוץ) מטלון: היום הוא ישב פה כל הלילה לדעתי.

משה (מוץ) מטלון: אפשר להביא לו את זה.

חיים כץ: הוא ישב כל הלילה אבל אני לא רוצה לשבת כל הלילה.

דוב אשכנזי: תרשו לי בשם ההורים השכולים המבוגרים להגיד כמה מילים.

דוב אשכנזי: מספר פעמים היו מגעים בין יד לבנים לגורמים במשרד הביטחון והם השיגו את ההישג שכל ההורים השכולים יקבלו אותו תגמול.

דוב אשכנזי: מה קרה איתנו?

דוב אשכנזי: הורידו לנו תוספת גיל.

דוב אשכנזי: כבר שמונה שנים.

דוב אשכנזי: שזה בערך 2% או 3% מהתגמול.

דוב אשכנזי: דבר שמביא צרות.

חיים כץ: אתה יכול להסביר לוועדה יותר?

דוב אשכנזי: בתגמול היתה תוספת גיל.

דוב אשכנזי: כל אחד שמגיע לגיל 65 מקבל 3% תוספת.

דוב אשכנזי: שלוש שנים התגמול שלנו נשאר אותו דבר.

דוב אשכנזי: אנחנו אוכלוסייה שקטה.

חיים כץ: מה זה נשאר אותו דבר?

חיים כץ: כלומר הקצבה עודכנה כמו שעודכנו שאר הקצבאות להוציא את הקטע את התוספת גיל שנמחקה או לא עודכנה.

יעקב גוטליב: נמחקה.

יעקב גוטליב: בוטלה והועברה.

יעקב גוטליב: אני יושב ראש העמותה צדק למשפחות הנופלים והמרכיבים שלנו בעיקר הם הורים שכולים בגיל מבוגר שמרגישים שקופחו כפי שמנסה עכשיו להסביר את עצמו.

דוב אשכנזי: אדוני הנכבד.

דוב אשכנזי: התנדבתי ליד לבנים.

דוב אשכנזי: פשוט אנחנו לא קיבלנו כלום.

דוב אשכנזי: באחוזים אפס.

דוב אשכנזי: כל זאת שאוכלוסייה אחרת גם בשורותינו מקבלת תוספת מסכום מסוים של לא עשרות אבל מאות אחוזים.

חיים כץ: כמי שלא בקי בעניין אני לא מבין.

משה (מוץ) מטלון: יש הבדל בין הורה שכול להורה שכול?

משה (מוץ) מטלון: אני לא מבין את זה.

יעקב גוטליב: כל השנים מאז קום הארגון קיבלו 10% משפחות שכולות למי שמעל גיל 65.

יעקב גוטליב: בשנת 2000 נכנס ארגון יד לבנים למשא ומתן עם משרד הביטחון ואני אז גם בדקתי.

יעקב גוטליב: מה שקרה עשו הסכם ובלי הסכמה של המועצה של ארגון יד לבנים, מבלי ידיעת ההנהלה הסירו את ה-10% והעבירו את כמות הכסף הזאת לבעלי ההכנסות הגבוהות.

יעקב גוטליב: אני אחראי לכל מילה שאני אומר.

יעקב גוטליב: והם קיבלו תוספת של 600% או 700%.

חיים כץ: אדוני אנחנו רוצים לאשר היום את התקנות.

חיים כץ: אם לא נאשר את התקנות יש סיבה למערכת הביטחון לא לשלם.

אבנר גולן: באופן עקרוני אנחנו מאשרים את העדכון של אוקטובר 2008 כפי שזה הוגש.

אבנר גולן: נושא נוסף למען הגילוי הנאות אנחנו בעצם נכנסנו לאיזשהו תהליך עבודה מול אגף שיקום לגבי שינוי המנגנון בצורת עדכון אוטמטי.

חיים כץ: אני אגיש הצעת חוק.

חיים כץ: אני לא יודע מה אתם תעשו עם המערכת.

אבנר גולן: לשינוי התקנה על ידי אגף שיקום העלינו את טענותינו אבל זה תקוע עכשיו במשרד המשפטים כמה שהבנתי.

חיים כץ: תשמע, אני חושב שהצעת חוק תהיה הרבה יותר חזקה מתקנות.

חיים כץ: יחסוך זמן לוועדה.

דוב אשכנזי: לא הספקתי להגיד את זה.

דוב אשכנזי: שרוב רובם בגילי אין להם פנסיה.

דוב אשכנזי: אנחנו עצמאים מכל מיני סיבות.

דוב אשכנזי: סיבה אישית שלי עוד אסון ועוד אסון.

דוב אשכנזי: כל העסק הלך.

דוב אשכנזי: אין לי פנסיה.

דוב אשכנזי: ועוד הרבה כמוני יש בגילי.

דוב אשכנזי: גם זה לקחת בחשבון.

דוב אשכנזי: לא רק שלא קיבלנו גם אין מאיפה.

חיים כץ: אנחנו נעבור להקראה של התקנות.

חיים כץ: נאשר את התקנות.

חיים כץ: בשביל זה התכנסנו פה.

חיים כץ: לא נעשה נזק נוסף על מה שכבר לקחו לכם וננסה להריץ את זה ושהעדכון יהיה כמה שיותר מהר.

אור רוזנמן: צו משפחות חיילים שנספו במערכה.

אור רוזנמן: תיקונים בשיקום מענק תיקון מס' 3 תשס"ט 49.

אור רוזנמן: בתוקף סמכותי לפי סעיף 29 א א חוק משפחות חיילים שנספו במערכה שיקום 1950 יתייצב שר האוצר באישור ועדת העבודה, הרווחה והבריאות של הכנסת אני מצווה לאמור.

אור רוזנמן: החלפת סעיף 2. 1.

אור רוזנמן: במקום סעיף 2 לצו משפחות חיילים שנספו במערכה תגמולים שיקום מענק 1982 יבוא סכום מענק, קצין תגמולים ישלם ליתום לפי סעיף ז' א' לחוק.

אור רוזנמן: מענק בסכום של 112307 שקלים חדשים.

אור רוזנמן: תחילה.

אור רוזנמן: תחילתו של צו זה ביום ב' תשס"ט ה-1 באוקטובר 2008.

אור רוזנמן: צו משפחות חיילים שנספו במערכה תגמולים ושיקום, העלאת שיעורי תגמולים , התשס”ט-2009.

אור רוזנמן: לפי סעיף 1 ב לחוק משפחות חיילים שנספו במערכה תגמולים ושיקום, 1950 להלן החוק.

אור רוזנמן: בהתייעצות עם שר האוצר, באישור ועדת העבודה, הרווחה והבריאות של הכנסת אני מצווה לאמור.

אור רוזנמן: תגמולים לאלמנות יתומים, התגמול החודשי לעניין סעיף 8 ב' לחוק הוא 221.

אור רוזנמן: 6% מהדרגה הקבועה כאמור בסעיף 8 א לחוק.

אור רוזנמן: תגמולים לשכולים.

אור רוזנמן: 2.

אור רוזנמן: התגמול החודשי לעניין סעיף 10 א לחוק הוא 88.7% מסך כול המשכורת הנוגעת לשעה לגבי עובד מדינה שדרגת משכורתו היא 19 של הדירוג המנהלי.

אור רוזנמן: תגמולים בעד יתום כשהאלמנה נישאה.

אור רוזנמן: 3.

אור רוזנמן: התגמול החודשי בעד יתום כאמור בסעיף 13 1 לחוק הוא 116.

אור רוזנמן: 3% מסך כל המשכורת הנהוגה אותה שעה לגבי עובד מדינה שדרגת משכורתו היא 19 של הדירוג המנהלי ושאינה משתלמת כתוספת שכר בזכות בן משפחה.

אור רוזנמן: קיזוז חד פעמי.

אור רוזנמן: 4.

אור רוזנמן: על אף האמור בצו זה מהתגמול המשולם בחודש הראשון של כתב זה יקוזז סכום השווה לתוספת החד פעמית ששולמה ביום ה-30.6.08 לפי ההסכם הקיבוצי מיום ה-17.4.08 שנחתם בין מדינת ישראל ובין ההסתדרות הכללית החדשה.

אור רוזנמן: ביטול.

אור רוזנמן: 5.

אור רוזנמן: צו משפחות חיילים שנספו במערכה תגמולים שיקום העלאת שיעורי תגמולים, תוספת 2008 בטל.

אור רוזנמן: תחילה.

אור רוזנמן: תחילתו של צו זה ביום ב בתשרי התשס"ט 1 באוקטובר 2008.

אור רוזנמן: תקנות משפחות חיילים שנספו במערכה תגמולים ושיקום.

אור רוזנמן: תשלום למימון צרכים מיוחדים.

אור רוזנמן: תיקון מס' 3 התשס”ט-2009.

אור רוזנמן: בתוקף סמכותי לפי סעיפים 8 ב, 10 ג, ו-37 לחוק משפחות חיילים שנספו במערכה תגמולים ושיקום 1950 באישור ועדת העבודה, הרווחה והבריאות של הכנסת אני מתקין תקנות אלה.

אור רוזנמן: תיקון תקנה 1. 1.

אור רוזנמן: בתקנה 1 לתקנות משפחות חיילים שנספו במערכה תגמולים ושיקום יהיה מימון לצרכים מיוחד התשמ"ד 1984 להלן התקנות העיקריות.

אור רוזנמן: במקום הטבלה יבוא א סעיף 7 – 299.

אור רוזנמן: 23 . 2.

אור רוזנמן: סעיף 8 ב' 574.02 3.

אור רוזנמן: סעיף 8 ג' 574.02 בתוספת 397.

אור רוזנמן: 58 בעד כל יתום שלאחר הראשון.

אור רוזנמן: 4.

אור רוזנמן: סעיף 8 ד' 299.

אור רוזנמן: 23 .

אור רוזנמן: סעיף 9 א' 368.58 6.

אור רוזנמן: סעיף 13 1.

אור רוזנמן: 397.58. 7.

אור רוזנמן: סעיף 13 2, 367.

אור רוזנמן: 58 בתוספת 367.58 בעד כל יתום שלאחר הראשון.

אור רוזנמן: 8.

אור רוזנמן: סעיף 13 ב 1 367.

אור רוזנמן: 58 9.

אור רוזנמן: סעיף 13 ב 2, 387.58 בתוספת 367.58 בעד כל יתום שלאחר הראשון.

אור רוזנמן: ב.

אור רוזנמן: לאלמנה של נספה הזכאית לתגמול לפי סעיף 8 ב או 8 ג והיא אם ליתום של הנספה שמלאו לו 18 שנים וטרם מלאו לו 21 שנים 367.58. ג.

אור רוזנמן: אלמנה של נספה הזכאית לתגמול לפי סעיף 8 ד והיא אם ליתום של נספה שמלאו לו 21 שנים וטרם מלאו לו 24 שנים 909.

אור רוזנמן: 10 בתוספת 609.04 בעד כל יתום שלאחר הראשון.

אור רוזנמן: ד.

אור רוזנמן: לאלמנה של נספה שטרם מלאו לה 60 שנה זכאית לתגמול לפי סעיף 8 ד והיא אם ליתום או ליתומים של הנספה שמלאו להם 24 שנים ויותר 958.

אור רוזנמן: 67 תיקון תקנה 1 א.

אור רוזנמן: 2 בתקנה 1 א לתקנות, 1.

אור רוזנמן: במקום סעיף 10 א 2 יבוא סעיף 10. 2.

אור רוזנמן: בתקנה משנה א במקום 542 יבוא 558.

אור רוזנמן: 3 בתקנת משנה ג' 8 במקום 500 יבוא 541.75 ובמקום 400 יבוא 433.40.

אור רוזנמן: תיקון תקנה 1 ב.

אור רוזנמן: 3.

אור רוזנמן: בתקנה 1 ב לתקנות העיקריות במקום 15775 יבוא 16251.

אור רוזנמן: קיזוז חד פעמי.

אור רוזנמן: 4.

אור רוזנמן: על אף האמור בתקנות אלה מהתוספת לתגמול לפי תקנות 1 ו-2 לתקנות אלה המשולמת בחודש הראשון שלאחר פרסומו של תקנות אלה יקוזז סכום השווה לחלק מהתוספת החד פעמית ששולם התוספת לתגמול לפי התקנות העיקריות ביום ה-30.6.08.

אור רוזנמן: לפי ההסכם הקיבוצי מיום 17.4.08 שנחתם בין מדינת ישראל לבין הסתדרות העובדים הכללית החדשה.

אור רוזנמן: תחילה.

אור רוזנמן: תחילתן של תקנות אלה ביום ב' תשרי, התשס"ט ה-1 באוקטובר.

חיים כץ: בתחילת הישיבה שישבנו ככה לפני הדיון נגשה אלי יו"ר הארגון ודיברה על הסכם השכר שאמור להיות משולם כמקדמה בחודש יולי.

חיים כץ: אמרתי מה נוגע הסכם השכר לעדכון.

חיים כץ: ואני רואה פה שאתם מקזזים חלק מההסכם שכר.

איציק שבתאי: ראש תחום שיקום משפחות באגף תקציבים משרד הביטחון.

איציק שבתאי: למעשה אנחנו עובדים על פי ההסכם מ-86.

איציק שבתאי: הסכם מ-86 אומר שאנחנו בכל מקרה שיעור העלאת המדד אנחנו נותנים באופן מלא.

איציק שבתאי: אבל אם בדרך במהלך התקופה הזאת יש גם הסכמי שכר, תוספות יוקר במשק אנחנו נותנים אותם באופן מיידי ומקזזים אותם בעתיד.

חיים כץ: אז באופן מיידי אתם משלמים את ה-36%?

איציק שבתאי: אנחנו ב-16 לחודש שילמנו באופן מיידי.

חיים כץ: וה-36%?

איציק שבתאי: באופן כללי אני אגיד לך שזה בדיונים.

חיים כץ: למה לא תעשו באופן מיידי, תשלמו את ה-36%.

משה (מוץ) מטלון: הוא אמר לך שזה בדיונים.

חיים כץ: אחר כך מה-36% תקזזו את ה-16% ואחר כך בעדכון שיהיה אני לא יודע מתי תעשו את ההתחשבנות.

חיים כץ: תן לי רגע להבין.

חיים כץ: אם יש פה הצמדה להסכם שכר במגזר הציבורי אז למה שלא יהיה עדכון של ה-36%?

איציק שבתאי: לא אמרתי שלא ישלמו את ה-36%.

איציק שבתאי: אני אמרתי שזה בדיונים במשרד.

חיים כץ: מאחר ואתה יודע שאתם מרוויחים כסף על גבם ואתה מעדכן עכשיו כמו שעדכנת את 16.5% למה אתה לא מעדכן את ה-36%?

חיים כץ: או לחילופין למה אתה לא מונע את הקיזוז של ה-16%?

חיים כץ: ומוסיף 20%.

משה (מוץ) מטלון: למה הוא ממלא את פיו מים?

חיים כץ: כי אתה מוציא אותו מהעניין.

משה (מוץ) מטלון: כי הוא יודע את האמת.

משה (מוץ) מטלון: זה חתיכת חוסר אחריות, ניצול של הדם שנשפך על קיום המדינה הזו.

משה (מוץ) מטלון: אין מילה אחרת.

משה (מוץ) מטלון: הם פשוט יושבים ברוע באטימות בשנאה להורים השכולים, לאלמנות ולנכים , פשוט זה גוף שונא נכים.

משה (מוץ) מטלון: כשאמרתי את זה בתפקידי הקודם לא אהבו את זה.

משה (מוץ) מטלון: אז אני אומר את זה כחבר כנסת.

משה (מוץ) מטלון: הם מתעללים באנשים האלה.

משה (מוץ) מטלון: הם הפכו אותם לבנק שלהם.

משה (מוץ) מטלון: הם הפכו את הנכים, את המשפחות ואת האלמנות לבנק שמממן אותם.

משה (מוץ) מטלון: וזה דברים שצריכים להיאמר בקול רם.

חיים כץ: כיושב ראש הוועדה אני פונה אליך ואני מבקש, אני לא יודע מה שאתה יכול לעשות עם ה-36% אבל אני רוצה על דעתך למחוק את הסעיף של הקיזוז של ה-16%.

איציק שבתאי: אני לא מוסמך.

חיים כץ: שמע, אני יודע שאם אני לא אאשר את התקנות, אני לא חושד בכם כמו שאמר חבר הכנסת משה (מוץ) מטלון.

חיים כץ: אבל אם לא נאשר את התקנות אנחנו נמשיך לפגוע כמו שאתם פוגעים במשך תקופות ארוכות.

חיים כץ: אתם פוגעים.

חיים כץ: אני לא יכול לנקות אתכם מזה.

חיים כץ: למה בפועל זה קורה.

חיים כץ: אתם פוגעים בהם לאורך שנים.

חיים כץ: יצא שכרי בהפסדי.

חיים כץ: מה אתה רוצה שאני אעשה?

חיים כץ: מה אתה רוצה שאני אגיד?

חיים כץ: שאני אאשר את זה?

חיים כץ: אני לא יכול לאשר את הקיזוז הזה שאתם מנצלים את זה בניצול ציני ולא מעדכנים ב-36%.

חיים כץ: כן נציגת האוצר.

ליאת ניקרטין: כבוד היושב ראש התקנות בעצם משקפות את המצב שהולך לקרות בפועל.

ליאת ניקרטין: זאת אומרת ופה משרד הביטחון פועל.

חיים כץ: אבל למה בפועל את מקזזת אחרי שאת עושקת אותם ומשלמת רטרואקטיבית לא צמוד ובלי ריבית.

חיים כץ: אחרי שאת עושקת אותם.

חיים כץ: לא את אישית.

חיים כץ: המשרד שלך.

חיים כץ: אז במקום להגיד פגענו בהם, הרבצנו להם לא ניקח להם את ה-16% בגלל שאנחנו יודעים שמגיע להם 36%.

חיים כץ: פה צריך להבין.

חיים כץ: אתם באים לוועדה ומבקשים שאני אאשר תקנות שאני פוגע בנכים.

חיים כץ: ואני לא רוצה לפגוע בהם.

חיים כץ: משפחות שכולות, אלמנות.

חיים כץ: מה אתם רוצים שאני אוציא מכתב לשר הביטחון?

חיים כץ: שאני אקבע דיון בשבוע הבא עוד פעם?

חיים כץ: שננסה לדבר עם שר הביטחון?

חיים כץ: אתה יכול לדבר עם מישהו שמוסמך?

איציק שבתאי: לא.

איציק שבתאי: אני אמרתי בפתיח שזה נמצא בדיון בהנהלת המשרד.

איציק שבתאי: אבל סביר מאוד להניח שזה ישולם.

איציק שבתאי: אז אני לא כל כך מבין על מה המהומה.

חיים כץ: על ההורדה של ה-16% ואי תשלום ההצמדה, ולקיחת ה-20, 30, 50 שקל מאלה ששילמו בדמם.

חיים כץ: זו הבעיה.

חיים כץ: הבעיה שאתה לא מבין שאתה פוגע בהם.

חיים כץ: שאתה לוקח להם 50 שקל ולוקח להם 100 שקל.

חיים כץ: זאת הבעיה שאתה לא מבין.

חיים כץ: אתה היית צריך להיות הראשון שמבין ואם אתה לא מבין אז זאת הבעיה.

חיים כץ: צר לי שאני צריך להגיד לך שאתה כחשב לא מבין שאתה לוקח להם כסף.

חיים כץ: אתה נכנס לארנק שלהם ולוקח להם כסף.

חיים כץ: וזה שזה לא מוצמד.

חיים כץ: אנחנו נמצאים באינפלציה של 3.5% ב-12 חודשים האחרונים.

חיים כץ: אז זה הנזק שעשית להם.

חיים כץ: שזה לא מוצמד.

חיים כץ: מינימום 3.5% פגיעה בכל אחד מהם.

חיים כץ: אנחנו לא רוצים לעשות את זה.

חיים כץ: אני בוועדה לא רוצה לעשות את זה.

חיים כץ: אני לא רוצה להיות שותף לך בעניין.

חיים כץ: לא בשביל זה באתי לכנסת.

חיים כץ: אני באתי לכנסת בשביל לעזור לאנשים.

חיים כץ: לא לפגוע באנשים ואני לא יכול לתת יד לפגוע באנשים בידיעה ברורה.

חיים כץ: לא יכול.

חיים כץ: לא רוצה.

חיים כץ: אתה יכול לדבר עם הגורמים שלך.

חיים כץ: אנחנו לא נאשר את התקנות.

חיים כץ: אני אוציא מכתב לשר הביטחון מהוועדה למה אנחנו לא מאשרים את התקנות.

נאווה שוהם: סליחה אדוני.

נאווה שוהם: קודם כל אני ממש מעריכה אותך על העבודה הנפלאה שאתה עושה והמאוד רגישה.

נאווה שוהם: אבל אני מציעה שעל מנת לא למנוע את העדכון אולי על התקנה הספציפית הזאת?

חיים כץ: הוא לא מוכן.

נאווה שוהם: הוא לא מוכן?

חיים כץ: לא.

חיים כץ: אני שאלתי.

נאווה שוהם: איציק אי אפשר לאשר את שאר הדברים ואת התקנה הזאת.

נאווה שוהם: היו"ר חיים כץ: אני ביקשתי את זה מזמן.

נאווה שוהם: אתה רוצה לעשות הפסקה ולצאת להתייעצות?

איציק שבתאי: אני אמרתי שרוב הסיכויים שזה יאושר ה-36%.

חיים כץ: אתה אמור לשלם 36% כמקדמה.

חיים כץ: אתה כחשב יכול לקחת עליך החלטות.

איציק שבתאי: כחשב אני לא יכול לקחת החלטות.

חיים כץ: מי כן יכול לקחת החלטות במערכת הזאת?

איציק שבתאי: הנהלת המשרד.

חיים כץ: ולמה הם לא באים לפה?

חיים כץ: הם מוזמנים?

חיים כץ: למה לא באים לפה אנשים שיכולים לקחת החלטות?

חיים כץ: שיכולים לקבל החלטות?

חיים כץ: בכל זאת אנחנו נוגעים בדברים רגישים.

אלי דבי: שלום.

אלי דבי: שמי אלי דבי.

אלי דבי: אני יושב ראש עמותת לנצח אחי.

אלי דבי: זה אחים שכולים.

אלי דבי: גם אנחנו נמצאים למרות שאנחנו לא רוצים ולא מקבלים תגמולים אבל אני רוצה לציין דברים שנאמרו גם על ידי משרד הביטחון.

חיים כץ: מה זה נוגע עכשיו לעניין של ה-16%?

אלי דבי: 85% מההורים השכולים מעל גיל 75.

אלי דבי: כל חודש זה רלוונטי להם.

אלי דבי: מספיק דחייה של חודש ימים מספר הורים שכולים הולכים לעולמם.

אלי דבי: (הפסקה)

חיים כץ: אוקיי.

חיים כץ: צהריים טובים.

חיים כץ: אני מחדש את ישיבת ועדת העבודה והרווחה.

חיים כץ: ואנחנו חוזרים לנציגי מערכת הביטחון ויש להם תשובה בשבילנו.

איציק שבתאי: המשרד ישלם את ה-36%.

איציק שבתאי: כמובן שיקזז את 16.5%.

איציק שבתאי: בעתיד יקזז גם את ה-36%.

חיים כץ: מתי ישלם את ה-36%?

איציק שבתאי: בהקדם האפשרי.

חיים כץ: מה זה בהקדם האפשרי?

קריאה: תגמולי אוגוסט ב-31 לאוגוסט.

חיים כץ: זה נרשם לפרוטוקול.

חיים כץ: ב-31 לאוגוסט ישלם את ה_36%.

חיים כץ: ובעתיד יקזז.

חיים כץ: אנחנו ממשיכים בהקראה.

אור רוזנמן: עמוד 19.

אור רוזנמן: 628 כתוב למטה.

אור רוזנמן: תקנות משפחות חיילים שנספו במערכה תיקונים לשיקום.

אור רוזנמן: חינוך יתומים לשם רכישת מקצוע, השכלה כללית או מקצועית.

אור רוזנמן: תיקון 3.

אור רוזנמן: התשס”ט-2009.

אור רוזנמן: בתוקף סמכותי לפי סעיפים 33 א ו-37 לחוק משפחות חיילים שנספו במערכה תגמולים ושיקום 1950 אני מתקין תקנות אלה.

אור רוזנמן: תיקון תקנה 11.

אור רוזנמן: 1.

אור רוזנמן: התקנה 11 א ותקנות משפחות חיילים שנספו במערכה תגמולים ושיקום 1950 אני מתקין תקנות אלה.

אור רוזנמן: תיקון תקנה 11.

אור רוזנמן: 1.

אור רוזנמן: בתקנה 11 א בתקנות משפחות חיילים שנספו במערכה תגמולים ושיקום, חינך יתומים רכישת מקצוע או השכלה כללית או מקצועית 1959 במקום פסקה 4 יבוא 4.

אור רוזנמן: תשלום למחיית יתום שגילו עולה על 21 שנים ושאין סעיפים 8, 9, 13, 13 א, 13 ב או 30 חלים עליו.

אור רוזנמן: 51.7% מסך כל המשכורת המשולמת לעובד מדינה שדרגתו היא דרגה 22 של ה דירוג המנהלי.

אור רוזנמן: קיזוז חד פעמי.

אור רוזנמן: 2.

אור רוזנמן: על אף האמור בתקנות אלה מהתגמול המשולם בחודש ראשון שלאחר פרסומן של תקנות אלה יקוזז סכום השווה לתוספת החד פעמית ששולמה ביום ה-30.6.08 לפי ההסכם הקיבוצי מיום 17.4.08 שנחתם בין מדינת ישראל לבין הסתדרות העובדים הכללית החדשה.

אור רוזנמן: תחילה.

אור רוזנמן: 3.

אור רוזנמן: תחילתן של תקנות אלה ביום ב בתשרי התשס"ט 1 באוקטובר 2008.

אור רוזנמן: תקנות משפחות חיילים שנספו במערכה תגמולים ושיקום.

אור רוזנמן: הקלות ליתומים במוסדות להשכלה על תיכונית.

אור רוזנמן: בתוקף תיקון 3 התשס”ט-2009.

אור רוזנמן: בתוקף סמכותי לפי סעיפים 33 א ו- 37 לחוק משפחות חיילים שנספו במערכה תגמולים ושיקום 1950 אני מתקין תקנות אלה.

אור רוזנמן: תיקון תקנה 10.

אור רוזנמן: 1.

אור רוזנמן: בתקנה 10 א תקנות משפחות חיילים שנספו במערכה תגמולים ושיקום.

אור רוזנמן: הקלות ליתומים להשתלמות במוסדות להשכלה על תיכונית 1959 במקום פסקה 3 יבוא 3.

אור רוזנמן: מחייה ליתום שגילו לא עולה על 21 שנים ושאין סעיפים 8, 9, 13, 13 א, 13 ב או 30 לחוק חלים עליו 51.7% מסך כל המשכורת המשולמת לעובד מדינה שדרגתו היא 22 של הדירוג המנהלי.

אור רוזנמן: קיזוז חד פעמי.

אור רוזנמן: 2.

אור רוזנמן: על אף האמור בתקנות אלה מהתיקון המשולם בחודש הראשון שלאחר פרסום תקנות אלה יקוזז סכום השווה לתוספת החד פעמית שניתנה ביום 30.6.08 לפי ההסכם הקיבוצי מיום 17.4.08 שנחתם בין מדינת ישראל לבין הסתדרות העובדים הכללית החדשה.

אור רוזנמן: תחילה.

אור רוזנמן: 3.

אור רוזנמן: תחילתן של התקנות אלה ביום ב בתשרי התשס"ט 1 באוקטובר 2008.

אור רוזנמן: תקנות הנכים, תגמולים ושיקום, תוספת תיקון 3 התשס”ט-2009.

אור רוזנמן: בתוקף סמכותי לפי סעיפים 7 ב ו-48 לחוק הנכים תיקון שיקום התשס"ט 1959 נוסח משולב ובאישור ועדת העבודה, הרווחה והבריאות של הכנסת הנני מתקין תקנות אלה.

אור רוזנמן: תיקון תקנה 2. 1.

אור רוזנמן: תקנה 2 א תקנות הנכים תגמולים ושיקום, תוספת מימון צרכים מיוחדים 2003 במקום 66.63% יבוא 68.64%.

אור רוזנמן: קיזוז חד פעמי.

אור רוזנמן: 2.

אור רוזנמן: על אף האמור בתקנות אלה מהתוספת לתגמול המשולמת בחודש הראשון יקוזז סכום השווה לחלק מהתוספת החד פעמית, ישולם עבור התוספת התגמול לפי התקנות העיקריות ביום ה-30.6.08 לפי ההסכם הקיבוצי מיום 17.4.08 שנחתם בין מדינת ישראל לבין הסתדרות העובדים הכללית החדשה.

אור רוזנמן: תחילה.

אור רוזנמן: 3.

אור רוזנמן: תחילתן של תקנות אלו ביום ב' בתשרי התשס"ט 1 באוקטובר 2008.

אור רוזנמן: תגמול נכים שיקום לימודים לרכישת מקצוע תיקון 3 התשס”ט-2009.

אור רוזנמן: בתוקף סמכותי לפי סעיפים 45 ו- 48 לחוק הנכים תגמולים ושיקום התשסה 1959 נוסח משולב אני מתקין תקנות אלה.

אור רוזנמן: תיקון תקנה 17.

אור רוזנמן: 1.

אור רוזנמן: תקנה 17 א 3 לתקנות לנכים תגמולים ושיקום לימודים לשם רכישת מקצוע 1987.

אור רוזנמן: 1.

אור רוזנמן: בפסקת משנה א' במקום 49.8% יבוא 51.3% ובמקום 72.8% יבוא 75%.

אור רוזנמן: 2.

אור רוזנמן: בפסקת משנה ב' במקום 72.8% יבוא 75% ובמקום 103.7% יבוא 106.8%.

אור רוזנמן: 3.

אור רוזנמן: בפסקת משנה ג' במקום 103.7% יבוא 106.

אור רוזנמן: 8% ובמקום 144.9% יבוא 149.3%.

אור רוזנמן: צו הנכים תגמולים ושיקום.

אור רוזנמן: העלאת שיעורי השכר הקובע בתגמולים לנכה ונצרך.

אור רוזנמן: שיעור השכר הקובע.

אור רוזנמן: סעיף 1.

אור רוזנמן: השכר הקובע כאמור בסעיף 1 לחוק יהיה 129.5% מסך כל המשכורת המשולמת לעובד מדינה שדרגתו 17 לדרוג המנהלי ושאין משתלמת לו תוספת למשכורתו בזכות בן משפחה.

אור רוזנמן: שיעור תגמול מחוסר פרנסה.

אור רוזנמן: 2.

אור רוזנמן: תגמול מחוסר פרנסה כאמור בסעיף 6 ג ב ד לחוק יהיה 1.

אור רוזנמן: נכה שדרגת נכותו מ-10% עד 18%, 51.3% הדרגה הקובעת.

אור רוזנמן: אם יש לנכה ילד 75% מהדרגה הקובעת.

אור רוזנמן: 2.

אור רוזנמן: נכה שדרגת נכותו מ-19% עד 39%, 75% מדרגה קובעת ואם יש לנכה ילד 106.

אור רוזנמן: 8% מהדרגה הקובעת.

אור רוזנמן: 3.

אור רוזנמן: לנכה שדרגת נכותו מ-40% עד 100%, 106.

אור רוזנמן: 8% הדרגה הקובעת ואם לנכה יש ילד 138.4% מהדרגה הקובעת.

אור רוזנמן: התגמול לנכה נצרך.

אור רוזנמן: 4.

אור רוזנמן: על התגמול לנכה נצרך כאמור בסעיף 7 א בחוק יהיה 157.

אור רוזנמן: 8% מסך כל המשכורת המשולמת לעובד מדינה שדרגת משכורתו 22 של הדירוג המנהלי ואם יש לנכה ילד 175.3% מהדרגה הקובעת.

אור רוזנמן: תוספת מיוחדת עקב פרישה מוקדמת.

אור רוזנמן: 5.

אור רוזנמן: תוספת מיוחדת עקב פרישה מוקדמת כאמור בסעיף 7 ד לחוק לא תעלה על 97.

אור רוזנמן: 8% מהמשכורת המשולמת לעובד מדינה שדרגת משכורתו היא 17 של הדירוג המנהלי.

חיים כץ: לפני שאנחנו נעבור להצבעה אני רוצה שתצהיר לפרוטוקול את מה שאמרת לי ולא שמעו.

חיים כץ: את השם והצהרה לפרוטוקול.

איציק שבתאי: איציק שבתאי ראש תחום תקציבי שיקום המשפחות באגף תקציבי משרד הביטחון.

איציק שבתאי: משרד הביטחון מתחייב לשלם 36% לזכאים.

איציק שבתאי: במקביל יש קיזוז של 16.5% כפי שהוקרא עכשיו בתקנות וה-36% בעתיד יקוזז.

חיים כץ: מאה אחוז.

חיים כץ: תודה רבה.

חיים כץ: אנחנו עוברים לאישור התקנות.

חיים כץ: מי בעד ירים את ידו?

חיים כץ: תודה רבה.

חיים כץ: מאחר ופה אחד הוחלט ואין נגד ואין נמנעים.

חיים כץ: תודה רבה.

חיים כץ: התקנות אושרו והוועדה סיימה את ישיבתה זו.

חיים כץ: תודה רבה לכם.

חיים כץ: הישיבה נעולה.